ข้อบังคับเจ้าพนักงานจราจรจังหวัดประจวบคีรีขันธ์ ว่าด้วยการห้ามหยุดหรือจอดรถในถนนเพชรเกษม ขาขึ้น (เหนือ) ทางเข้าตลาดฉัตรศิลาถึงหน้าร้านควงเซ่งจั่น พ.ศ.2555

ข้อบังคับเจ้าพนักงานจราจรจังหวัดประจวบคีรีขันธ์
ข้อบังคับเจ้าพนักงานจราจรจังหวัดประจวบคีรีขันธ์
ว่าด้วยการห้ามหยุดหรือจอดรถในถนนเพชรเกษม
ขาขึ้น (เหนือ) ทางเข้าตลาดฉัตรศิลา
ถึงหน้าร้านควงเซ่งจั่น
พ.ศ. ๒๕๕๕
 

ด้วยปัจจุบันอำเภอเมืองหัวหิน
มีประชาชนและนักท่องเที่ยวซึ่งมีทั้งชาวไทยและชาวต่างชาติจำนวนมากเข้ามาในพื้นที่ทำให้เกิดปัญหาด้านการจราจรเนื่องจากการจอดรถซึ่งยังไม่เป็นระเบียบ

ฉะนั้น เพื่อความปลอดภัยและสะดวกในการจราจร อาศัยอำนาจตามความในมาตรา
๑๓๙ (๒) (๕) และ (๙) แห่งพระราชบัญญัติจราจรทางบก พ.ศ. ๒๕๒๒
ผู้บังคับการตำรวจภูธรจังหวัดประจวบคีรีขันธ์ ในฐานะเจ้าพนักงานจราจรจังหวัดประจวบคีรีขันธ์
จึงออกข้อบังคับไว้ ดังต่อไปนี้

ข้อ ๑ ข้อบังคับนี้
เรียกว่า ข้อบังคับเจ้าพนักงานจราจรจังหวัดประจวบคีรีขันธ์
ว่าด้วยการห้ามหยุดหรือจอดรถในถนนเพชรเกษม ขาขึ้น (เหนือ)
ทางเข้าตลาดฉัตรศิลาถึงหน้าร้านควงเซ่งจั่น พ.ศ. ๒๕๕๕

ข้อ ๒ กำหนดห้ามหยุดหรือจอดรถในถนนเพชรเกษม
ขาขึ้น (เหนือ) ทางเข้าตลาดฉัตรศิลาถึงหน้าร้านควงเซ่งจั่น ระยะทาง ๒๐๐ เมตร
ทุกวันเสาร์ - วันอาทิตย์และวันหยุดราชการ ตั้งแต่เวลา ๑๑.๐๐ นาฬิกา ถึงเวลา ๒๒.๐๐
นาฬิกา

ข้อ ๓ กำหนดจุดรับ -
ส่ง ชั่วคราวในถนนเพชรเกษม ขาขึ้น (เหนือ) ระหว่างปากซอย ๗๔ ถึงทางเข้าตลาดฉัตรศิลา
ระยะทาง ๕๐ เมตร ทุกวันเสาร์ - วันอาทิตย์และวันหยุดราชการ ตั้งแต่เวลา ๑๑.๐๐
นาฬิกา ถึงเวลา ๒๒.๐๐ นาฬิกา

ข้อ ๔ ให้ผู้กำกับการสถานีตำรวจภูธรหัวหิน
รับผิดชอบประสานผู้เกี่ยวข้องเพื่อมิให้เกิดปัญหาด้านการจราจรหรือความไม่สะดวกต่อประชาชน

ข้อ ๕[๑] ข้อบังคับนี้ให้ใช้บังคับตั้งแต่ถัดจากวันประกาศในราชกิจจานุเบกษาเป็นต้นไป


ประกาศ
ณ วันที่ ๔ ธันวาคม พ.ศ. ๒๕๕๕
พลตำรวจตรี
ธเนษฐ สุนทรสุข
ผู้บังคับการตำรวจภูธรจังหวัดประจวบคีรีขันธ์
เจ้าพนักงานจราจรจังหวัดประจวบคีรีขันธ์










ปริยานุช/ผู้จัดทำ
๕ กุมภาพันธ์
๒๕๕๖

อุษมล/ผู้ตรวจ
๘ กุมภาพันธ์
๒๕๕๖






















[๑] ราชกิจจานุเบกษา
เล่ม ๑๓๐/ตอนพิเศษ ๑๔ ง/หน้า ๔๐/๓๐ มกราคม ๒๕๕๖